b'\n_START_ARTICLE_\nAlbin Igli\xc4\x8dar\n_START_SECTION_\n\xc5\xbdivljenje in delo\n_START_PARAGRAPH_\nOsnovno \xc5\xa1olo in gimnazijo je obiskoval v \xc5\xa0kofji Loki, leta 1970 je diplomiral na Pravni fakulteti v Ljubljani (PF). Magistriral je leta 1974, doktoriral pa leta 1977 iz pravnopoliti\xc4\x8dnih znanosti (vse na PF). _NEWLINE_Najprej je bil zaposlen kot asistent na takratni Fakulteti za sociologijo, politi\xc4\x8dne vede in novinarstvo. Leta 1978 je prestopil na PF, kjer je bil izvoljen za docenta, leta 1983 je bil imenovan za izrednega profesorja, leta 1988 pa za rednega predmeta sociologija prava ter zakonodajni proces in nomotehnika. Leta 2015 mu je Univerza v Ljubljani podelila naslov zaslu\xc5\xbeni profesor._NEWLINE_Med letoma 1989 in 1993 je bil prodekan in dekan PF. Od leta 2004 je \xc4\x8dlan Sodnega sveta Republike Slovenije._NEWLINE_Na pedago\xc5\xa1kem in znanstvenoraziskovalnem podro\xc4\x8dju se ukvarja s problematiko delovanja zakonodajnih, pravosodnih in upravnih institucij, nomotehniko ter vpra\xc5\xa1anji socialnih izvorov in socialnih u\xc4\x8dinkov pravnih norm v povezavi s teoreti\xc4\x8dnimi izhodi\xc5\xa1\xc4\x8di sociologije prava.\n_START_SECTION_\nBibliografija\n_START_PARAGRAPH_\nCelotna bibliografija obsega preko 450 strokovnih \xc4\x8dlankov, prispevkov in monografskih publikacij. Dostopna je na tej povezavi'